Aniara

Aniara. En revy om mennesket i tid og rom (svensk originaltittel Aniara. En revy om människan i tid och rum) er eit episk dikt i sjangeren science fiction av den svenske nobelprisvinnaren Harry Martinson.Göran Hägg: Den svenska litteraturhistorien (Wahlström & Widstrand, Stockholm 1996), s. 517-519 Diktet blei utgjeve i 1956. Tittelen er ein neologisme basert på det greske ordet ἀνιαρός, som tyder 'trist, trettande'.

Norsk omsetjing
Den norske omsetjinga er utgjeven på Pax forlagPax forlag si nettside om boka og dessutan av bokklubben som del av serien Århundrets Bibliotek i 2006. Espen Stueland og Johann Grip står bak omsetjinga.Bibsys

Andre medie
Opera
31. mai 1959 hadde ein opera i to akter basert på verket premiere på Kungliga Operan i Stockholm. Librettoen var skriven av Erik Lindegren og musikken av Karl-Birger Blomdahl.Åke Sällström: Opera på Stockholmsoperan (Norstedt, Stockholm 1977), s. 167 Verket gjekk som fjernsynsteater året etter.TV-teatern tio år: 1954-1964 : en krönika i ord och bild (Sveriges Radio, Stockholm 1964) Operaen blei oppført i Oslo i 1960.Store norske leksikon om Karl-Birger Blomdahl Blomdahl var i 1965 den første som fekk Nordisk råds musikkpris, for musikken til Aniara.

Musikk
Tommy Körberg og Carl-Axel Dominique gav i 1997 ut eit album kalla Aniara med tekstar av Martinson.
Ketil Bjørnstad ga i 1983 ut eit album med same namn inspirert av Martinson si utgjeving.Discogs si nettside om utgjevinga
Tittelsporet på albumet The Great Escape frå 2010 av det svenske progressiv metal-bandet Seventh Wonder er basert på Martinson sitt verk.CD-hefte til Seventh Wonder: The Great Escape (Lion Music 2010)

Kulturell innverknad

Norsk science fiction-foreining
Studentane si science fiction-foreining ved Universitetet i Oslo heiter Aniara og er kalla opp etter diktet. Foreininga blei stifta i 1965 med mellom andre Jon Bing og Tor Åge Bringsværd til stades.Det Norske Studentersamfund i artikkel om foredrag om Aniara Science Fiction-forening

Aniara-prisen
Svensk Biblioteksförening har kvart år sidan 1974 delt ut Aniara-prisen til ein svensk forfattar av skjønnlitteratur for vaksne.

Referansar

Kategori:Svenske dikt
Kategori:Svenske bøker
Kategori:Science fiction-bøker
Kategori:Bøker frå 1956
Kategori:Dikt frå 1956
Kategori:1956 i Sverige